
Na podlagi sedmega odstavka 21. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14, 55/17 in 163/22) Vlada Republike Slovenije izdaja
U R E D B O 
o izvajanju Uredbe (EU) o določitvi ukrepov za visoko raven interoperabilnosti javnega sektorja v Uniji 
1. člen

(vsebina)

Ta uredba določa pristojni organ, ki je odgovoren za uporabo Uredbe (EU) 2024/903 Evropskega parlamenta in Sveta z dne 13. marca 2024 o določitvi ukrepov za visoko raven interoperabilnosti javnega sektorja v Uniji (Akt o interoperabilni Evropi) (UL L št. 903 z dne 22. 3. 2024; v nadaljnjem besedilu: Uredba 2024/903/EU), in enotno kontaktno točko. 

2. člen

(pristojni organ)

Naloge pristojnega organa in enotne kontaktne točke iz prvega odstavka 17. člena Uredbe 2024/903/EU izvaja Ministrstvo za digitalno preobrazbo.

KONČNA DOLOČBA

3. člen

(začetek veljavnosti)

Ta uredba začne veljati petnajsti dan po objavi v Uradnem listu Republike Slovenije.

